《雪晴即事》
宋代·王炎

宵爨悬釜星，晓光落窗牖。
乌鹊如谄人，贺语亦交口。
收书白氍毹，青山并还旧。
门巷未扫除，家童具箕帚。
物色不招挽，顾盼左右有。
梅兄可纳交，竹弟亦耐久。
毛锥得奇助，引我琢句手。
酒国百无忧，问津其敢后。
逐逐春意来，孤村又花柳。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。